Sziasztok! A nevem Ilana Vines, és az Emery/Weiner iskolába járok.
Igazán sokoldalú embernek tartom magam.
A suli jól megy.
Büszke vagyok a kivételes szorgalmamra.
Kosárlabdázom.
Szerintem egészen kreatív is vagyok.
Mindannyiunknak vannak erősségei és gyengeségei.
Néhány ezek közül szembetűnőbb, néhány viszont kevésbé.
Például amikor valakit kerekesszékben látunk,
rögtön feltűnik, miben szorul segítségre.
De tegyük fel, hogy nem egy kerekesszékesről beszélünk.
Legyen szó, mondjuk, rólam.
Azt valószínűleg nem vesszük észre, ha valaki nehezen tud koncentrálni.
Egyesek olyan képességgel rendelkeznek, ami néhányak szemében gyengeségnek tűnhet.
Például ha valaki képtelen hagyományos körülmények között tanulni.
A különböző iskolarendszerek rengeteg energiát fektettek a minőségi oktatásba,
hogy a gyerekek fejlődjenek, és kimagaslóan teljesítsenek.
Azonban van itt egy kis hiba.
Ez csak egy bizonyos csoportba tartozó tanulók számára hasznos.
A képzés csak az ilyen tanulók erősségeit és gyengeségeit veszi alapul.
Ez ugyan sokak számára megfelelő, de nem mindenkinek.
A többi gyerek miért szenvedjen hátrányt?
Igazából eddig csak egy megoldást találtam,
ami látszólag célravezető,
de igazából semmit sem lendít a helyzeten.
A módszer, amivel az iskolák próbálkoznak az, hogy külön csoportba kerülnek azok,
akik a többiektől eltérően tanulnak.
Ezzel viszont azt is kijelentik,
hogy ők egymásra jobban hasonlítanak, mint a többi tanulóra.
De mi lenne, ha adódna más lehetőség, ha pl. mindenki a maga tempójában haladhatna?
Én arra gondoltam,
hogy a diákra kellene bízni, hogyan sajátítja el a tananyagot.
Igen, ez esetben a gyerekek döntenének.
A kutatások szerint az egyetemen ezerszer jobban tanulnak.
Jobban teljesítnek,
mert mindenki maga választja ki a kurzusait.
Szerintem ez sokkal logikusabb.
Senki sem ismer jobban, mint te magad.
Nem arra gondoltam, hogy mi válasszuk ki a tantárgyainkat.
Csak arra, hogy mi döntsük el milyen módszerrel tanuljunk.
Például, ahelyett,
hogy egy figyelemhiányos, hiperaktív gyereket elkülönítenénk,
miért nem kérdezzük meg tőle, hogyan szeretne tanulni,
és ebben a tanár a segítségére lenne?
Jelenleg Nagy-Britanniában már alkalmazzák ezt a módszert.
PLE-nek hívják,
ami egyéni tanulási környezetet jelent.
Ez a tanulási környezet
egyéni tanulók és csoportok számára
egyaránt biztosítja a személyre szabott oktatáshoz szükséges eszközök sokaságát.
Itt a gyereket nem különítjük el az osztálytársaitól.
Továbbá segítjük az iskolai előmenetelét.
Jelenleg épp arra készítik fel őket hogy amikor egyetemre kerülnek,
már tudják, mi a teendő.
Köszönöm!
(Taps)